HARJOITUS- JA PELIMATKAN SÄÄNNÖT – Espanja, Salou 15.10. – 22.10. 2019

Koips/Kopse yj T05 lähtee harjoitus- ja pelimatkalle Espanjaan 15.10. - 22.10. Matkan

onnistuminen edellyttää yhteisiin sääntöihin sitoutumista.

1. Matkan valvojina toimivat matkalla mukana olevat aikuiset henkilöt:

Teemu Hänninen, Anne Airila, Tuula Luostarinen, Ulla Kiuttu, Kati Harju, Birgit Karhinen

2. Alaikäinen matkallelähtijä (pelaaja) on velvollinen noudattamaan valvojien antamia ohjeita

koko matkan ajan.

3. Matkan ohjelma koostuu harjoituksista, peleistä, ruokailuista sekä retkistä lähialueelle.

Jokainen pelaaja osallistuu ryhmän mukana näihin tapahtumiin, ellei sairastuminen tai muu

vastaava syy sitä estä.

4. Riittävä lepo on olennainen osa harjoitusleiriä. Hiljaisuutta tullaan valvomaan. Huoneista

poistuminen tai toisten huoneissa vierailu ei ole sallittu ilman erillistä lupaa 22:30 - 7

välisenä aikana. Oman joukkueen ulkopuolisten henkilöiden vierailu huoneissa on kielletty

kaikkina kellonaikoina.

5. Tupakan ja alkoholin ja muiden päihteiden käyttö on ehdottomasti kielletty.

6. Valvojilla on oikeus tehdä huonetarkastuksia sekä tarvittaessa tutkia pelaajan

matkatavarat.

7. Valvojien on aina tiedettävä, missä pelaaja on. Vapaa-ajalla liikkumisen rajat sovitaan

tarkemmin paikan päällä.

8. Pelaaja sitoutuu allekirjoittamallaan sopimuksella noudattamaan em. sääntöjä.

9. Mikäli pelaaja rikkoo sääntöjä, asiasta ilmoitetaan pelaajan vanhemmille. Ankarimmillaan

seuraamuksena voi olla pelaajan kotiin lähettäminen kesken leirin vanhempien

kustannuksella.